ประกาศคณะกรรมการกํากับหลักทรัพย์และตลาดหลักทรัพย์

ที่ กจ. 10/2546

เรื่อง การยื่นและการยกเว้นการยื่นแบบแสดงรายการข้อมูล

การเสนอขายหลักทรัพย์

(ฉบับที่ 8)

 

อาศัยอํานาจตามความในมาตรา 14 มาตรา 67 มาตรา 69(11) และมาตรา 71(5) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้

ข้อ 1 ให้เพิ่มความต่อไปนี้เป็น (4) ของข้อ 12/1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 44/2543 เรื่อง การยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ ลงวันที่ 15 ตุลาคม พ.ศ. 2543 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กจ. 46/2545 เรื่อง การยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ (ฉบับที่ 6) ลงวันที่ 5 พฤศจิกายน พ.ศ. 2545

“(4) การเสนอขายใบสําคัญแสดงสิทธิที่จะซื้อหุ้นที่ออกโดยบริษัทที่มีหน้าที่ตามมาตรา 56 หรือมาตรา 199 ประกอบมาตรา 56 และมีลักษณะดังต่อไปนี้

(ก) เสนอขายต่อผู้ถือหุ้นเดิมตามสัดส่วนการถือหุ้น แต่ผู้ที่จะใช้สิทธิเพื่อซื้อหุ้นรองรับใบสําคัญแสดงสิทธิดังกล่าวไม่จําเป็นต้องเป็นผู้ถือหุ้น

(ข) กําหนดวันใช้สิทธิครั้งแรกจะเกิดขึ้นหลังหนึ่งปีนับแต่วันที่ออกใบสําคัญแสดงสิทธิดังกล่าว และ

(ค) ไม่มีการเรียกชําระราคาใบสําคัญแสดงสิทธิที่จะซื้อหุ้นนั้นจากผู้ถือหุ้น”

ข้อ 2 ให้เพิ่มความต่อไปนี้เป็น (8) ของข้อ 12/2 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 44/2543 เรื่อง การยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ ลงวันที่ 15 ตุลาคม พ.ศ. 2543 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กจ. 5/2546 เรื่อง การยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ (ฉบับที่ 7) ลงวันที่ 6 พฤษภาคม พ.ศ. 2546

“(8) การเสนอขายใบสําคัญแสดงสิทธิที่จะซื้อหุ้นที่มีลักษณะตามข้อ 12/1(4) ให้ใช้แบบแสดงรายการข้อมูลที่ลักษณะดังต่อไปนี้

(ก) มีรายการอย่างน้อยตามมาตรา 69(1) ถึง (10) และมาตรา 71(1) ถึง (4) 

(ข) ข้อมูลในแบบแสดงรายการข้อมูลถูกต้องและเพียงพอที่จะทําให้ผู้ลงทุนทราบลักษณะสําคัญและปัจจัยความเสี่ยงของใบสําคัญแสดงสิทธิที่จะซื้อหุ้น 

 (ค) มีการรับรองความถูกต้องของข้อมูลเป็นไปตามส่วนที่ 4 ของแบบ 69-1 ท้ายประกาศนี้ โดยอนุโลม

 ในการนี้ ผู้เสนอขายใบสําคัญแสดงสิทธิที่จะซื้อหุ้นอาจอ้างอิงข้อมูลที่ปรากฏตามแบบแสดงรายการข้อมูลประจําปีล่าสุด (แบบ 56-1) หรืองบการเงินรายไตรมาสหรืองบการเงินประจํางวดการบัญชีล่าสุด ซึ่งบริษัทที่ออกใบสําคัญแสดงสิทธิที่จะซื้อหุ้นได้ยื่นต่อสํานักงานแล้วตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออกหลักทรัพย์ แทนการระบุรายละเอียดของข้อมูลดังกล่าวในแบบแสดงรายการข้อมูลก็ได้ แต่ทั้งนี้ ผู้เสนอขายใบสําคัญแสดงสิทธิที่จะซื้อหุ้นต้องระบุแหล่งในการตรวจดูข้อมูลอ้างอิงดังกล่าวและต้องเพิ่มเติมข้อมูลอันเป็นสาระสําคัญที่เปลี่ยนแปลงไปจากข้อมูลที่ถูกอ้างอิงให้เป็นปัจจุบันด้วย

 ผู้เสนอขายใบสําคัญแสดงสิทธิที่จะซื้อหุ้นมีหน้าที่และความรับผิดชอบต่อข้อมูลที่อ้างอิงตามความในวรรคสองเช่นเดียวกับการนําข้อมูลนั้นมาแสดงให้ปรากฏในแบบแสดงรายการข้อมูลนั้นเอง”

ข้อ 3 ให้ยกเลิกความใน (3) ของข้อ 20 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 44/2543 เรื่อง การยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ ลงวันที่ 15 ตุลาคม พ.ศ. 2543 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กจ. 5/2546 เรื่อง การยื่นและการยกเว้นการยื่นแบบแสดงรายการ

ข้อมูลการเสนอขายหลักทรัพย์ (ฉบับที่ 7) ลงวันที่ 6 พฤษภาคม พ.ศ. 2546 และให้ใช้ความต่อไปนี้แทน

“(3) เมื่อพ้นกําหนดสามวันทําการนับแต่วันที่สํานักงานได้รับแบบแสดงรายการข้อมูลและร่างหนังสือชี้ชวน ในกรณีดังต่อไปนี้

 (ก) การยื่นแบบแสดงรายการข้อมูลและร่างหนังสือชี้ชวนภายในสามเดือนนับแต่วันที่แบบแสดงรายการข้อมูลและร่างหนังสือชี้ชวนของการเสนอขายหลักทรัพย์ประเภทเดียวกันที่ออกโดยบริษัทที่ออกหลักทรัพย์เดียวกันมีผลใช้บังคับในครั้งก่อน

 (ข) การเสนอขายหลักทรัพย์ที่ได้รับอนุญาตให้เสนอขายได้หลายครั้งภายในระยะเวลาที่กําหนด เว้นแต่เป็นการเสนอขายหลักทรัพย์นั้นในครั้งแรก 

 (ค) การเสนอขายใบสําคัญแสดงสิทธิที่จะซื้อหุ้นที่มีลักษณะตามข้อ 12/1(4) ความในวรรคหนึ่ง (ก) และ (ข) มิให้ใช้บังคับกับการเสนอขายหุ้นกู้อนุพันธ์”

ข้อ 4 ให้ยกเลิกข้อ 8 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 46/2545 เรื่อง การยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ (ฉบับที่ 6) ลงวันที่ 5 พฤศจิกายน พ.ศ. 2545 

ข้อ 5 ประกาศนี้ให้มีผลใช้บังคับตั้งแต่วันที่ 1 สิงหาคม พ.ศ. 2546 เป็นต้นไป

####  ประกาศ ณ วันที่ 11 กรกฎาคม พ.ศ. 2546

 ร้อยเอก

 (สุชาติ เชาว์วิศิษฐ)

 รัฐมนตรีว่าการกระทรวงการคลัง

 ประธานกรรมการ คณะกรรมการกํากับหลักทรัพย์และตลาดหลักทรัพย